Tha sinn a’ guidhe ort, a Thighearna, gun sealladh tu oirnn le dèagh-ghean – sluagh a bhuineas do mhòran theaghlaichean is dhùthchannan air an cruinneachadh còmhla ann an sìth fon aon mhullach-taighe, daoine is mnathan a tha lag, a’ tighinn beò fo chòmhdachadh d’ fhad-fhulangais. Bi fad-fhulangach fhathast; bi gar fulang uair bheag eile fòs – sinne le ar rùintean bhriste a thaobh maith, le ar n-oidhirpean dhìomhainn an aghaidh an uilc, fuiling leinn airson ùine fhathast gun giùlaineadh sinn agus (ma tha e an comas) cuidich leinn ann a bhith a dèanamh nas fheàrr.